《烛影摇红 警善恶》
元代·王吉昌

大道门开，正当甲子天元数。三清仙院列名科，精选须超度。此清幽人理悟。弃荣华、浮云不顾。凿开圆觉，打破虚空，梯登云路。爱海愚流，乐归觳觥沉诸趣。冥冥深夜昧三光，手足浑无措。缧绁＊都难诉。恨修迟、迷途失步。相跻真境，动扯清风，何时能遇。

作者简介：王吉昌，生平不详，元代人，号超然子，清家学道，有《会真集》。